Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
18 ธ.ค. 2558

หากประมูล 4G ไม่จบ และ SET ยืนไม่อยู่ จะเสี่ยงกลับตัวลงไปทดสอบ 1,280 จุด
ดัชนี SET อยู่ที่ 1,289.43 จุด -20.91 จุด -1.60% ปริมาณซื้อขาย 18,451.68 ล้านบาท
แนวรับ :  1,280 จุด , แนวต้าน : 1,295 จุด
 
สรุปทิศทางและแนวโน้มตลาด
SET ยังคงอ่อนแอ จากแรงกดดันกลุ่ม ICT และพลังงาน: SET ปรับลงตามภูมิภาค แต่โดยหลักแล้วจากกลุ่มหุ้น ICT ที่การประมูลคลื่น 4G ยืดเยื้อและ กลุ่มหุ้นพลังงาน ที่ราคาน้ำมันที่ยังตั้งตัวไม่ได้…หากการประมูลฯ ยังยืดเยื้อต่อไป SET อาจกลับมาตั้งหลักไม่ได้ โดยทางเทคนิค ในระยะสั้นหาก SET กลับมายืนเหนือ 1,295-1,298 จุด ไม่ได้ จะเสี่ยงกลับลงไปทดสอบที่ 1,280 จุด เป็นอย่างน้อย
แนะ “เก็งกำไร” ในหุ้นที่แข็งกว่าตลาด และมีปัจจัยหนุน:  เช่น BEAUTY CHG ที่พื้นฐานแกร่ง และเป็น Top Pick ทาง Fundamental
 
กรณีที่การประมูลคลื่น 4G จบในวันนี้: แนะนำ “ซื้อ” หุ้นตามผลประมูลคือ
1) หาก JAS ไม่ชนะ แนะนำ “ซื้อ” JAS จากโอกาสจ่ายปันผลพิเศษ การแข่งขันในธุรกิจ Broadband จะรุนแรงน้อยกว่าที่ควร และจากราคาหุ้นปรับตัวลงมามากในช่วงก่อนหน้านี้ ส่งผลให้ปันผลสูงกว่า 5%
2) หาก JAS หรือ DTAC ชนะ แต่ TRUE ไม่ชนะ แนะนำซื้อ DIF เนื่องจากฐานะการเงินของ ผู้ชนะจะอ่อนแอลง ขณะที่ต้องเร่งขยาย จึงมีความต้องการเช่าเสาจาก DIF มากขึ้น
3) หาก JAS และ ADVANC ชนะ แนะหลีกเลี่ยงทุกตัว เพราะอาจมีแรงขายเข้ามาจากความกังวลว่าความแข่งขันจะสูง
4) หาก JAS และ DTAC ชนะ และ ราคา ADVANC ปรับลงแรง แนะนำ “ซื้อ” ADVANC เพราะอัตราจ่ายปันผลของ ADVANC จะยังคงอยู่ในระดับสูง
สำหรับผู้ที่ต้องการซื้อ BECL/BMCL เพื่อแปลงเป็น BEM หรือจะทำ Pair-Trade: ให้ใช้อัตราส่วนราคา BECL/BMCL หากเกินกว่า 20.5833 บาท ซื้อ BMCL แต่ถ้าน้อยกว่าให้ซื้อ BECL
 
หุ้นที่น่าสนใจทางเทคนิค
BEAUTY “ซื้อ” ทะลุผ่านแนวต้านที่ 5.25 บาท ขึ้นมา MACD ตัดเส้น Signal ขึ้น เครื่องมือชี้ทิศทาง DI+ แสดงสัญญาณกลับตัว  มีด่านต่อไปที่ 5.60 บาททะลุได้ก็มีลุ้นขึ้นต่อไปทดสอบ 5.95 บาทหรือเลยไป 6.40 บาท
RP “ซื้อ” ราคาหุ้นกำลังตั้งหลัก  MACD ตัด Signal ขึ้นมาเป็นวันที่สอง ยืนยันการกลับตัว ถ้าทะลุด่าน 9.30 ได้ ก็มีลุ้นขึ้นต่อไปทดสอบแนวต้านต่อไปที่ 9.6 บาท และ/หรือ 9.75 บาท แต่ระวังแกว่งถ้าหลุด 8.80 บาทลงมา
SMPC  “ซื้อ” ราคาหุ้นอยู่เหนือเส้นค่าเฉลี่ยระยะ 3 เดือนมีโอกาสฟื้นตัวต่อเนื่อง MACD ตัด Signal ขึ้นมาเป็นวันที่สองยืนยันแนวโน้ม กำลังทดสอบด่าน 6.8-6.85 บาทหากทะลุได้ก็มีลุ้นขึ้นต่อไปทดสอบแนวต้าน 7.05-7.10 บาทโดยมีแนวรับสำคัญที่ 6.20  บาท
 